Sagledavanja nakon studentske radionice

Oblast: Arhitektura

**Pet Pitanja – Pet odgovora**

Naziv Radionice: **Plečnik Hiša: Pogled kroz prozor**

Lokacija: Ljubljana, Slovenija,

**Tema: *Intervju 03***

**Student 03: Anja Vukomanović**

Status: Četvrta Godina *Bachelor* Osnovnih Akademskih Studija

..

Univerzitet Union Nikola Tesla: Fakultet za Arhitekturu i Graditeljski Menadžment

Smer: Arhitektura i Urbanizam

***Pitanje 01:***

**Arhitektonska Radionica sa temom 'Pogled kroz prozor/Plecnik House' je ostvarena primenom *case study* analize kroz slobodnoručne, dijagramske i arhitektonske crteže i kompjuterske modele.   
Na koji način je ovako kompleksno bazirano istraživanje uticalo na razvoj Vaših sledeće navedenih sposobnosti kao studenta i budućeg arhitekte:**

**a. razvoj koncepta ka procesu projektovanja i**

**b. sposobnost usmene prezentacije kao budućih arhitekata?**

*Anja Vukomanović, Odgovor 01:*

*a. Razvoj koncepta ka procesu projektovanja:*

Primena case study analize kroz različite metode omogućila mi je duboko i na drugačiji način razumevanje procesa projektovanja.

Ovako sveobuhvatan pristup mi je pomogao da razvijem sposobnost i da na totalno drugačiji način istražujem kontekst, analiziram problem, i pređem sa apstraktnog koncepta na konkretne prostorne ideje i da tako sebi pomognem da dodjem do krajnjeg rešenja.

*b. Sposobnost usmene prezentacije:*

Radionica je zahtevala konstantnu interakciju i prezentaciju ideja.

Ovo mi je pomoglo da poboljšam veštinu jasnoće u predstavljanju moje ideje i da naučim kako da efikasno prenesem ključne aspekte svog rada.

***Pitanje 02:***

**2. Šta predstavlja najposebniji utisak Vaše ličnosti nakon intenzivnog procesa rada i socijalne interakcije tokom šestodnevnog boravka u Ljubljani ?**

*Anja Vukomanović, Odgovor 02:*

Najposebniji utisak bio je osećaj kolektivnog stvaranja i razmene ideja. Intenzivan rad u inspirativnom okruženju Plečnikove kuće omogućio mi je da bolje razumem kako lične ideje mogu doprineti širem timskom projektu.

Takođe, ono što je bilo posenno jeste socijalna interakcija sa kolegama i studentima iz Ljubljane .

***Pitanje 03:***

**3. Kako biste opisali podršku Univerziteta Union Nikola Tesla, Fakulteta za Arhitekturu i vodećeg profesora pre i nakon održavanja radionice i da li biste takav način zajedničkog studentskog rada na projektima imali nameru nastaviti u okviru Fakulteta?**

*Anja Vukomanović, Odgovor 03:*

Podrška Univerziteta Union Nikola Tesla i našeg profesora bila je ključna pre, tokom, i nakon radionice. Pre samog putovanja pruženi su nam svi potrebni resursi za pripremu, a tokom radionice imali smo kontinuiranu mentorsku podršku.

Takođe zelim da se zahvalim profesoru Bojanu Končareviću za nesebičan trud, posvećenost i podršku tokom celog procesa. Njegova energija i inspirativno vođenje kroz sve faze radionice omogućili su nam da izvučemo maksimum iz ovog iskustva. Profesor nije bio samo naš mentor, već i istinski motivator, uvek spreman da sasluša naše ideje i usmeri nas ka njihovom unapređenju.

***Pitanje 04:***

**4. Na koji način biste jednom reči opisali kao Vaš utisak o studentima i profesorima Fakulteta Arhitekture u Ljubljani, Ljubljani kao gradu, primerima arhitekture Jože Plečnika koje ste posetili i Vašim kolegama sa kojima ste putovali, radili i boravili?**

*Anja Vukomanović, Odgovor 04:*

Fakultet u Ljubljani odlikuje visok nivo profesionalnosti i otvorenosti za saradnju. Grad Ljubljana ostavio je utisak živopisne kulturne i arhitektonske sredine, dok je Plečnikova arhitektura fascinantna kombinacija funkcionalnosti i estetike.

Rad sa ostalim studentima iz moje grupe bio je poseban, jer smo kroz međusobnu podršku dodatno osnažili naše ideje i timski duh. Koliko god smo bili profesionalni I usresređeni na naše zadatke uvek smo pronalazili vremena za druženje I šalu.

***Pitanje 05:***

**5. Koje zemlje sa svojim gradovima, koje fakultete ili ustanove kulture iz inostranstva biste preporučili i usled kojih razloga sa Vašim dosadašnjim spoznajama kao studenta/studentice arhitekture kao potencijalna mesta budućih radionica i zajedničkih projekata iz oblasti arhitekture i primenjenog formalnog dizajna ?**

*Anja Vukomanović, Odgovor 05:*

Preporučila bih zemlje poput Holandije: Delft University of Technology, Italije (Milano): Politecnico di Milano, (Torino): Politecnico di Torino, kao i Španije , jer njihovi univerziteti i kulturne institucije pružaju odlične uslove za istraživanje savremene arhitekture i urbanizma.

Ove zemlje nude raznovrsne perspektive i podstiču kreativno razmišljanje, što bi dodatno unapredilo našu sposobnost projektovanja .